EkBass/fiwiki-20250220-pages-articles huggingface dataset:
Jousiammunta kesäolympialaisissa 2008

thumb|Pekingin olympialaisten jousiammunnan kilpailupaikka 2008 kesäolympialaisten jousiammuntakilpailut käytiin 9.–15. elokuuta. Sekä miehet että naiset kilpailivat henkilökohtaisessa ja joukkuekilpailussa. Kilpailupaikkana toimi Olympic Green Archery Field. == Mitalistit == Kilpailu Kultaa Hopeaa Pronssia Miesten yksilökilpailu Viktor Ruban Park Kyung-Mo Bair Badenov Miesten joukkuekilpailu : Im Dong-Hyun Lee Chang-Hwan Park Kyung-Mo : Mauro Nespoli Marco Galiazzo Ilario Di Buò : Jiang Lin Li Wenquan Xue Haifeng Naisten yksilökilpailu Zhang Juanjuan Park Sung-Hyun Yun Ok-Hee Naisten joukkuekilpailu : Park Sung-Hyun Yun Ok-Hee Joo Hyun-Jung : Zhang Juanjuan Chen Ling Guo Dan : Virginie Arnold Sophie Dodemont Bérangère Schuh Luokka:Jousiammunta olympialaisissa Luokka:Kesäolympialaiset 2008
David Brimmer

David Brimmer (s. 16. maaliskuuta 1957), tunnettu myös nimellä Michael Alston Baley, on yhdysvaltalainen ääninäyttelijä ja tappeluiden koreograafikko. ==Ura== Brimmer on toiminut urallaan tappeluiden koreograafikkona New Yorkissa ja kansallisissa teattereissa ympäri Yhdysvaltaa. Hänen koreografiansa on saanut myös Douglas Fairbanks -ehdokkuuden. Lisäksi Brimmer on toiminut muun muassa ohjeistajana näytelmien taistelukohtauksissa New Yorkin yliopistolla. Hän on myös New York Fight Ensemblen entinen puheenjohtaja. Brimmer on lisäksi toiminut ääninäyttelijänä animaatioissa vuodesta 1999. Useimmiten häntä on kuultu englanniksi dubattujen animesarjoissa, kuten Slayers Try, Sonic X, Shaman King ja One Piece. Näiden ohella Brimmer on tehnyt alkuperäisiä äänirooleja muun muassa G.I. Joe: Sigma 6:een ja Turtleseihin. ==Aiheesta muualla== * * Playbill Biography: J. David Brimmer * Crystal Acids * Anime News Network Luokka:Yhdysvaltalaiset koreografit Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1957 syntyneet Luokka:Elävät henkilöt
The Cousteau Society

The Cousteau Society on yhdysvaltalainen yleishyödyllinen järjestö, jonka tarkoituksena on kerätä varoja merien tutkimiseen ja suojeluun. Sen perusti Jacques-Yves Cousteau vuonna 1973 ja sen johdossa on hänen toinen vaimonsa Francine Cousteau. Järjestöllä on toimistot Virginian Hamptonissa ja Pariisissa. Järjestö pyrkii dokumentoimaan tekemät tutkimuksensa ja vaikuttamalla näillä eri maiden ympäristöpolitiikkaan. Cousteau Society tekee yhteistyötä UNESCOn kanssa yliopistoissa ns. Ecotechie-projektissa, jota käytetään uuteena lähestymistapana päätöstentekemiseen. Lisäksi Cousteau Society antaa koulutusta ja opetusta lapsille ympäristöasioissa, jotta ihmisten tietoisuus ympäristöstä kehittyisi. == Lähteet == == Aiheesta muualla == *Cousteau Societyn kotisivut Luokka:Tiedejärjestöt Luokka:Yhdysvaltalaiset järjestöt Luokka:Meritiede
Eigg

Eigg () on yksi Small Isles -saarista Sisä-Hebrideillä Skotlannissa. Eiggin historia ulottuu pitkälle. Irlantilainen kirkonmies Donnán perusti sinne muinoin luostarin, jonka munkit murhattiin 17. huhtikuuta 617. Vuonna 1577 Macleodin ja Macdonaldin klaanien välisen väkivallan seurauksena kuoli satoja ihmisiä, kun Macleodit tukehduttivat luolaan paenneita Macdonaldeja savuun. Nykyään luola on julistettu sotahaudaksi ja suojelukohteeksi. Pitkällisten omistajuuskiistojen jälkeen saaren osti vuonna 1997 Isle of Eigg Heritage Trust. Säätiön takana on paikallisia asukkaita ja Scottish Wildlife Trust. Saaren asukkaat tuottavat tarvitsemansa energian tuulella, vedellä ja auringonvalolla. Eigg on Small Isles- saarista pinta-alaltaan toiseksi suurin, ja sen väkiluku on suurin. Väkiluku nousi sataan keväällä 2017. Naapurisaarilla väestökehitys on päinvastainen. == Lähteet == == Aiheesta muualla == Luokka:Sisä-Hebridit
Frédéric Dumas

Frédéric Dumas (14. tammikuuta 1913 Albi – 26. heinäkuuta 1991 Toulon) oli ranskalainen sukeltaja, joka Jacques-Yves Cousteaun ja Philippe Tailliez’n kanssa oli laitesukelluksen pioneereja. Dumas oli mukana monilla Cousteaun myöhemmillä tutkimusmatkoilla. Dumas tapasi Cousteaun ja Tailliez’n Toulonissa 1930-luvulla. Dumas oli vedenalainen kalastaja. Tapaamisensa jälkeen kolmikko alkoi tutkia sukellukseen vaikuttavia tekijöitä.Markham, Lois: Jacques-Yves Cousteau: Exploring the Wonders of the Deep, s. 25 Cousteaun kuvasi ensimmäiseen elokuvaansa Par dix-huit mètres de fondiin (”Kahdeksantoista metrin syvyydessä”) Dumas’ta pyydystämässä keihäällä kalaa. Dumas kuului vuodet 1945–1965 siviilijäsenenä Cousteaun ja Tailliez’n perustamaan Ranskan merivoimien vedenalaiseen tutkimusryhmään, joka raivasi miinoja toisen maailmansodan jälkeen. Jäätyään eläkkeelle laivaston ryhmästä Dumas keskittyi vedenalaiseen arkeologiaan. == Lähteet == * ===Viitteet=== Luokka:Ranskalaiset sukeltajat Luokka:Vuonna 1913 syntyneet Luokka:Vuonna 1991 kuolleet
The Break-Up

The Break-Up on vuonna 2006 tehty elokuva, jonka pääosissa on Jennifer Aniston ja Vince Vaughn. Komedian on ohjannut Peyton Reed. == Näyttelijät == Luokka:Vuoden 2006 yhdysvaltalaiset elokuvat Luokka:Yhdysvaltalaiset romanttiset draamakomediaelokuvat Luokka:Peyton Reedin ohjaamat elokuvat Luokka:Universal Picturesin elokuvat
Joakim Berg

Herbert Joakim ”Jocke” Berg, (s. 16. maaliskuuta 1970 Eskilstuna, Ruotsi) on lopettaneen ruotsalaisen rock-yhtyeen Kentin laulaja ja kitaristi. Hän myös sanoitti ja sävelsi suurimman osan yhtyeen kappaleista. Berg asuu Tukholmassa vaimonsa Tanja Määtän kanssa, ja heillä on kaksi lasta. Bergin sooloalbumi "Jag fortsätter glömma" julkaistiin 27. toukokuuta 2022. == Lähteet == == Aiheesta muualla == Luokka:Ruotsalaiset kitaristit Luokka:Ruotsalaiset laulajat Luokka:Vuonna 1970 syntyneet Luokka:Elävät henkilöt
Joel Asikainen

Joel Jalmari Johannes Asikainen (18. heinäkuuta 1912 Viipuri – 7. heinäkuuta 1968 Pori) oli suomalainen näyttelijä. Hän teki pitkän uran teatterissa ja elokuvissa. Asikainen näytteli muun muassa Viipurin kaupunginteatterissa ja Helsingin Kansanteatteri-Työväenteatterissa 1940-luvun alusta 1950-luvun puoleenväliin.Joel Asikainen, Ilona-esitystietokanta, Teatterin tiedotuskeskus, viitattu 18.12.2014. Hän oli taitava teatterinäyttelijä ja näytteli muun muassa Edvin Laineen ohjauksessa New Yorkin nukkuessa. Hän teki myös paljon sankarirooleja. Asikainen näytteli yli 50 elokuvassa vuosina 1937–1954. Roolit olivat lähinnä pikkurooleja tukkilais- ja rillumarei- elokuvissa. Hänen ehkä muistettavin roolinsa oli reportteri Erkki Kari elokuvassa Salainen ase (1943). Hänen viimeinen elokuvansa oli Oi, muistatkos... (1954). Asikainen siirtyi 1950-luvun puolessavälissä Porin teatteriin, jossa hän toimi näyttelijä-ohjaajana viimeisiin vuosiinsa asti. Joel Asikainen kuoli 55-vuotiaana Porissa vuonna 1968. ==Lähteet== Luokka:Suomalaiset näyttelijät Luokka:Vuonna 1912 syntyneet Luokka:Vuonna 1968 kuolleet
Ritva Juhanto

Ritva Anneli Juhanto (19. maaliskuuta 1937 Helsinki – 25. kesäkuuta 2000 Helsinki) oli suomalainen näyttelijä. Juhanto näytteli vuodesta 1963 Turun kaupunginteatterissa, josta jäi eläkkeelle 1997. Ennen Turun kauttaan hän työskenteli lyhyen aikaa Oulun, Kotkan, Joensuun ja viimeiseksi Lahden teattereissa. Juhanto näytteli myös muutamassa elokuvassa. Ensimmäisen elokuvaroolinsa hän teki teini-ikäisenä Roland af Hällströmin elokuvassa Putkinotko (1954). Rakastuneessa rammassa (1975) hän näytteli povari Signe Lundellia. Lisäksi hänellä oli pieni rooli myös esimerkiksi elokuvissa Tulipää (1980) ja Ihmiselon ihanuus ja kurjuus (1988). Juhanto oli naimisissa näyttelijä Kapo Mannon kanssa vuodesta 1956 aina tämän kuolemaan asti 1977. Näyttelijä ja imitaattori Erja Manto on heidän tyttärensä. == Lähteet == * * Luokka:Suomalaiset näyttelijät Luokka:Vuonna 1937 syntyneet Luokka:Vuonna 2000 kuolleet
Nestori Sarri

Nestor Sarri (ent. Saxberg, myös nimellä Nestori Sarri, 23. kesäkuuta 1900 Helsinki – 4. heinäkuuta 1966 Tampere) oli suomalainen näyttelijä ja järjestäjä. Nestori Sarri valmistui lukkariksi kirkon palvelukseen, mutta kiinnostuikin teatterista ja tuli pian tunnetuksi operetti- ja musikaalirooleistaan. Uransa loppupuolella hänen työnsä painottui järjestäjän tehtäviin ja Tampereen Teatterin näyttämöpäällikön työhön. Sarri näytteli Turussa ja Hämeenlinnassa sekä pitkään Tampereella, Tampereen Työväen Teatterissa ja Tampereen Teatterissa, toimien myös järjestäjänä. Lisäksi hän esiintyi Pyynikin kesäteatterissa, missä hänet nähtiin muun muassa Tuntemattoman sotilaan Korsumäkenä. Sarri näytteli myös kahdessa elokuvassa. Hänet löydettiin Tampereelta Edvin Laineen elokuvaan Opri (1954), jossa hyödynnettiin paljon tamperelaisia näyttelijöitä. Sarri nähtiin myös Laineen elokuvassa Musta rakkaus (1957). Lisäksi Sarri vieraili televisiosarjassa Kaksi sisarta (1966) rovastin osassa ja myös televisiosarjassa Eräs syysilta 1966 hotellinjohtajana. Sarrille on omistettu Nestori Sarrin katu, joka sijaitsee Tampereella. Hän kuoli 66-vuotiaana pitkän ja ansioituneen näyttelijäuran jälkeen. Hänen vaimonsa oli Tuulikki Sjöholm, ja liitosta syntyi poika Simo. Tuulikki ja Nestor Sarrin hautapaikka sijaitsee Tampereen Kalevankankaalla. Nestor Sarrin veli oli näyttelijä-järjestäjä Leo Sarri. == Lähteet == == Aiheesta muualla == Sukuhistoriaa Tuntemattomassa sotilaasta. Väinö Linnan Tuntematon sotilas tuli Tampereen kesäteatterin ohjelmistoon 1961, ohjaajana Edvin Laine. Se pysyi ohjelmistossa yhdeksän kesän ajan ja saavutti kaikkien aikojen yleisöennätyksen: 372 esitystä ja 348 854 katsojaa. Nestor Sarri esiintyi Korsumäkenä. Hänen lapsenlapsensa Timo Sarri toimi avustajana. Nestor Sarrin veli Leo Sarri toimi järjestäjänä Edvin Laineen v. 1955 ohjaamassa elokuvassa Tuntematon sotilas. Nestor Sarrin lapsenlapsi Petri Sarri toimi Rauni Mollbergin v. 1985 ohjaamassa Tuntematon sotilas elokuvassa paloaukeen sotilaana. Nestor Sarrin lapsenlapsenlapsi Nestor Sarri (s. 1998) toimi avustajana/kiväärimies Aku Louhiniemen Tuntemattomassa sotilaassa v. 2016. myös Petri Sarri oli avustajana/kiväärimies 2016. == Tampereen Teatterin kuvia == Teatterimuseo Palkinto pitkästä urasta. http://www.teatterimuseo.fi/kokoelmat/valokiilassa/valokiilassa-2013/marraskuu-2013/ Suomen museovirasto. http://suomenmuseotonline.fi/fi/selaa?freetextSearch=nestor+sarri&action;=search Tampereen kesäteatteri http://www.pyynikinkesateatteri.fi/lehdisto/kuvapankki.html?esitysaika= Tampereen kesäteatterin historiaa http://www.historia.tampere.fi/pyynikki/teatteri.htm Luokka:Suomalaiset näyttelijät Luokka:Vuonna 1900 syntyneet Luokka:Vuonna 1966 kuolleet
Versaillesin katedraali

Versaillesin katedraali () on roomalaiskatolinen katedraali ja Ranskan kansallismuistomerkki Versaillesissa. Versaillesin piispan istuin on tässä kirkossa, eli se on tuomiokirkko. Kirkko oli Pyhän Ludvigin (Saint Louis) seurakunnan kirkko, ennen kuin siitä ennen kuin siitä tuli uuden hiippakunnan tuomiokirkko. Kirkkorakennus on 1700-luvun puolivälistä, sen peruskiven laski Ludvig XV 12. kesäkuuta 1743, ja kirkko vihittiin käyttöön 24. elokuuta 1754. Kirkon arkkitehti oli Jules Hardouin Mansart de Sagonne. Ranskan vallankumouksen aikana se oli Yltäkylläisyyden temppeli ja vahingoittui pahasti. Sen valitsi tuomiokirkoksi vallankumouksen jälkeinen piispa, jonka mielestä se sopi tehtävään paremmin kuin Versaillesin Notre-Dame, jonka oli valinnut edellinen piispa. Tuomiokirkoksi vihkiminen viivästyi kuitenkin paljon ja tapahtui vasta 1843, jolloin vihkimisen suoritti hiippakunnan kolmas piispa Louis-Marie-Edmond Blanquart de Bailleul. Ludvig XV määräyksestä kirkon urut tilattiin Louis-Alexandre Clicquot'lta, ja ne sai valmiiksi tämän poika François-Henri Clicquot. Urut korjattiin perusteellisesti 1980-luvulla. ==Lähteet== * Catholic Hierarchy: Diocese of Versailles * Catholic Encyclopedia: Versailles Katedraali Luokka:Ranskan kirkot Luokka:Kivikirkot
John MacDougall

John William MacDougall (8. joulukuuta 1947 – 13. elokuuta 2008) oli brittiläinen työväenpuolueen poliitikko. Hän oli kotoisin Skotlannin Fifestä, jonka sisällä hän myös aloitti poliittisen toimintansa. MacDougall istui Yhdistyneen kuningaskunnan parlamentin jäsenenä ensin vuodesta 2001 Central Fifestä, sitten vuodesta 2005 Glenrothesista. Hän kuoli 60-vuotiaana asbestoosiin ja sen jälkeen mesotelioomaan sairastuttuaan. == Lähteet == Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Vuonna 1947 syntyneet Luokka:Vuonna 2008 kuolleet
Arvydas Sabonis

Arvydas Romas Sabonis (s. 19. joulukuuta 1964 Kaunas, Liettuan SNT, Neuvostoliitto) on liettualainen kilpauransa päättänyt koripalloilija. Sabonisia pidetään yhtenä kaikkien aikojen parhaista eurooppalaisista pelaajista. Häntä pidetään myös yhtenä sukupolvensa parhaista keskushyökkääjistä maailmassa. Sabonisin poika Domantas Sabonis on myös koripalloilija.http://www.suomikoris.com/2015/09/02/pelaajalegendan-poika- mukaan-liettuan-em-ryhmaan/ == Ura == Sabonis edusti kotimaansa suurseuraa Žalgirisia vuosina 1981–1989 ja 2003–2004. Euroopassa hän pelasi lisäksi Espanjassa Valladolidin ja Real Madridin riveissä vuosina 1989–1995. Sabonis saavutti Real Madridissa Euroliigan voiton vuonna 1995. NBA:ssa hän pelasi Portland Trail Blazersin riveissä vuosina 1995–2003. Neuvostoliiton maajoukkueessa Sabonis voitti kultaa 1988 kesäolympialaisissa sekä maailmanmestaruuden vuonna 1982 ja Euroopan-mestaruuden vuonna 1985. Liettuan maajoukkueessa hän saavutti pronssia 1992 kesäolympialaisissa ja 1996 kesäolympialaisissa. == Saavutukset == * FIBA Seurajoukkueiden maailmanmestaruus (1986) * FIBA Eurooppa-liigan mestaruus (1995) * 3x Neuvostoliiton mestaruus (1985, 1986, 1987) * 2x Espanjan ACB liigan mestaruus (1993, 1994) * Liettuan koripalloliigan mestaruus (2004) * Espanjan cup- mestaruus (1993) * Valinta FIBA:n kaikkien aikojen TOP-50 listalle (1991) * 6x Euroscar Player of the year (1984, 1985, 1988, 1995, 1997, 1999) * 2x Mr.Europa Player of the year (1985, 1997) * 4x Liettuan vuoden urheilija ((1984–1986, 1996) * EuroBasket MVP (1985) * FIBA European Legue Final Four MVP (1995) * Euroliigan runkosarjan MVP (2004) * Euroliigan TOP16 MVP (2004) * Euroliigan 1st All-Star team (2004) * 2x Espanjan liigan MVP (1994, 1995) * 2x Espanjan liigan finaalien MVP (1993, 1994) * 2x Espanjan liigan All-Stars ottelun MVP (1991, 1992) * 2x Euroliigan finaalien paras pistemies (1986, 1995) * NBA All-Rookie 1st team (1996) * Numero 11 jäädytetty Zalgiris Kaunasin joukkueessa == Lähteet == == Aiheesta muualla == * Sabonis NBA:n sivustolla * Arvydas Sabonis Bio, Stats and Results Olympics at Sports- Reference.com * Profiili archive.fiba.com Luokka:Neuvostoliittolaiset koripalloilijat Luokka:Liettualaiset koripalloilijat Luokka:Neuvostoliittolaiset olympiavoittajat Luokka:Liettualaiset olympiamitalistit Luokka:Vuonna 1964 syntyneet Luokka:Elävät henkilöt
Vertaus

Vertaus on havainnollistava, tehostava, rinnastava tai muuten vertaileva ilmaus. Kielitieteellisesti se on vertailuun perustuva kielikuva, joka sisältää jonkin kytkevän elementin, tavallisesti kuin-sanan. Vertauksesta voidaan käyttää myös käsitettä metafora. Yleisesti vertauksella tarkoitetaan kielellistä ilmaisua, joka kuvailee jotakin asiaa rin­nas­ta­mal­la sen johonkin toiseen. Vertaus voi vaihdella yksityiskohtaisesta vertaamisesta pelkkään kielikuvaan. Uskonnollinen vertaus on lyhyt ja ytimekäs tarina johon sisältyy uskonnollinen opetus. Jeesus käytti opetusmetodina vertauksia etenkin opettaessaan suuria joukkoja. == Katso myös == * Allegoria * Analogia * Faabeli == Lähteet == == Aiheesta muualla == *Vertausten voima ja vaarat *Vertaukset Raamatussa Luokka:Retoriikka Luokka:Uskonnolliset käsitykset
Neco (laulaja)

Neco (oikealta nimeltään Nejat Özyılmaz, s. 24. heinäkuuta 1948 Istanbul) on turkkilainen laulaja. Hän edusti Turkkia vuoden 1982 Eurovision laulukilpailussa kappaleella ”Hani” () ja sijoittui 15. sijalle. Neco yritti päästä uudestaan maansa edustajaksi vuonna 1984, mutta jäi toiselle sijalle. Luokka:Turkkilaiset laulajat Luokka:Turkin euroviisuedustajat Luokka:Vuoden 1982 euroviisuedustajat Luokka:Vuonna 1948 syntyneet Luokka:Elävät henkilöt
Graeme Brown

Graeme Brown OAM (s. 9. huhtikuuta 1979 Darwin, Australian Pohjoisterritorio) on australialainen maantie- ja ratapyöräilijä. Suurimmat voittonsa Brown on saavuttanut ratapyöräilyssä, jossa hän on voittanut kultaa niin olympialaisissa, maailmanmestaruuskilpailuissa kuin Kansainyhteisön kisoissakin. Ateenan olympialaisissa vuonna 2004 Brown voitti kultaa joukkuetakaa-ajossa maailmanennätysajalla joukkuetovereinaan Brett Lancaster, Bradley McGee ja Luke Roberts. Kultaa hän voitti myös pariajossa parinaan Stuart O'Grady. Maantiepyöräilyssä Brown kilpaili ammattilaisena 2002–2016. Hänet tunnettiin kovana kirimiehenä. Useiden etappivoittojen lisäksi hän voitti Tour de Langkawi -etappikilpailun pistekilpailun vuosina 2003 ja 2005. == Saavutuksia == ;2001 :Tour Down Under, 1. etapin voitto :Giro delle Regione (U23), 6b etapin voitto :Tour of Japan, 5. etapin voitto ;2002 :Tour de Langkawi, 6. ja 10. etapin voitto :Italian ympäriajo, 1. etapilla toinen :Ratapyöräilyn maailmancup, Moskova, pisteajon voitto :Kansainyhteisön kisojen ratapyöräily, joukkuetakaa-ajon voitto :Kansainyhteisön kisojen ratapyöräily, scratch race voitto ;2003 :Tour Down Under, 6. etapin voitto :Tour de Langkawi, 5. ja 7. etapin sekä pistekilpailun voitto :Ratapyöräilyn maailmanmestaruuskilpailut, joukkuetakaa-ajon voitto ;2004 :Geelong Bay Classic Series, 1. etapin voitto :Olympialaiset, Ateena 2004, joukkuetakaa- ajon voitto :Olympialaiset, Ateena 2004, joukkuesprintin voitto ;2005 :Tour de Langkawi, 1., 5., 7., 9. ja 10. etapin sekä pistekilpailun voitto ;2006 :Saksan ympäriajo, 4. ja 8. etapin voitto :Tour de Rijke, voitto :Cronulla International Grand Prix, voitto ;2007 :Kalifornian ympäriajo, 1. etapin voitto :Vuelta a Murcia, 3. etapin voitto :Puolan ympäriajo, 2. etapin voitto ;2008 :Trofeo Cala Millor, voitto :Vuelta a Murcia, 1. etapin voitto :Ratapyöräilyn maailmanmestaruuskilpailut, joukkuetakaa-ajon pronssia ;2009 :Tour Down Under, 3. etapin voitto :Vuelta a Murcia, 1. ja 5. etapin voitto :Nokere Koerse, voitto :Omloop van het Houtland, voitto ;2010 :Italian ympäriajo, 3. etapilla toinen :Itävallan ympäriajo, 8. etapin voitto == Lähteet == * Profiili Cycling Archives -sivustolla === Viitteet === == Aiheesta muualla == * Virallinen kotisivu Luokka:Australialaiset olympiavoittajat Luokka:Australialaiset ratapyöräilijät Luokka:Australialaiset maantiepyöräilijät Luokka:Vuonna 1979 syntyneet Luokka:Elävät henkilöt
Taif

Taif () on kaupunki Mekan provinssissa, Saudi-Arabiassa. Se sijaitsee vuorilla 1 879 metriä merenpinnan yläpuolella, linnuntietä noin 65 kilometriä Mekasta itäkaakkoon. Se on merkittävä kesälomakaupunki. Kaupungin väkiluku on kehittynyt Saudi-Arabian väestönlaskentojen mukaan seuraavasti: 416 121 (1992), 521 273 (2004) ja 579 970 (2010). pienoiskuva|Valtatie vuoriston läpi Taifiin. Taifin kaupunki oli muinoin pakanajumala Allatin kotikaupunki, jossa ennen islaminuskon saapumista asui thaqifien heimo. Nykyisin profeetta Mohammadin serkun ʿAbd Allāh ibn ʿAbbāsin ja kahden Mohammadin menehtyneen pikkulapsen hauta. Vuonna 1934 kaupungissa solmittiin Taifin sopimus, jolla sovittiin Saudi-Arabian ja Jemenin rajasta. Kaupunki tunnetaan hedelmätuotannostaan ja kudotuista takeistaan. Siellä on sotilassairaala. Akraman pato kasteluvettä varten (1956). Kaupungista johtaa valtatie Mekkaan ja Jeddaan. Kaupungissa vallitsee aavikkoilmasto. Vuorokauden ylin lämpötila vaihtelee vuoden mittaan 23–36 °C:n välillä ja alin lämpötila 8–24 °C:n välillä. Viileintä on tammikuussa ja lämpimintä elokuussa. Vuosittainen sadanta on noin 170 millimetriä ja sateita saadaan melko tasaisesti ympäri vuoden. Sateisimmat kuukaudet ovat huhtikuu ja toukokuu. == Lähteet == ==Aiheesta muualla== * Alislam.org Luokka:Saudi-Arabian kaupungit Luokka:Makkah
Red Cliff

Red CliffKansainvälinen nimi () on vuonna 2008 julkaistu John Woon ohjaama elokuva. Se perustuu 200-luvulta peräisin olevaan Kolmen kuningaskunnan kronikkaan. Elokuvasta julkaistaan kaksi versiota. Kiinassa julkaistaan kaksiosainen kokonaisuudessa yli 4 tuntia kestävä versio, jonka ensimmäinen osa julkaistiin heinäkuussa 2008 toinen on tarkoitus julkaista tammikuussa 2009. Muualla julkaistiin yksi noin 2,5 tuntia kestävä versio tammikuussa 2009. == Juoni == Teos kertoo Jangtsejoella 200-luvulla käydystä punaisen kallion taistelusta, joka on Kiinan historian käännekohtia. == Tuotanto == Red Cliff on Aasian elokuvahistorian kallein tuotanto. Massiivisissa taistelunäytöksissä ei ole turvauduttu tietokonetehosteisiin, vaan Kiinan armeijan lainaamiin 100 000 sotilaan virka-apuun. ==Rooleissa== == Arviot == Nyt-liitteen Matti Rämön mukaan kotiinpaluu on tehnyt John Woolle hyvää 16:n Yhdysvalloissa vietetyn vuoden jälkeen. Red Cliffin kaltaiseen spektaakkeliin nyky-Hollywood ei hänestä edes kykenisi. ==Lähteet== * ===Viitteet=== == Aiheesta muualla == === Arvostelut === * Luokka:Vuoden 2008 elokuvat Luokka:Kiinalaiset elokuvat Luokka:John Woon ohjaamat elokuvat
Miekkailu kesäolympialaisissa 2008

pienoiskuva|Fencing Hall of the National Convention Center 2008 kesäolympialaisten miekkailukilpailut käytiin 9.–17. elokuuta. Kilpailupaikkana toimi kisakylässä sijaitseva Fencing Hall of the National Convention Center. Kilpailulajeja oli kymmenen. Kun naisten säilä tuli mukaan olympiakisoihin, on lajeja jouduttu kierrättämään, ja Pekingin kisoissa ei kilpailtu miesten floretin eikä naisten kalvan joukkuekilpailuissa. ==Mitalistit== ===Miehet=== Kilpailu Kultaa Hopeaa Pronssia Kalpa, yksilökilpailu Matteo Tagliariol Fabrice Jeannet José Luis Abajo Kalpa, joukkuekilpailu : Fabrice Jeannet Jérôme Jeannet Ulrich Robeiri Jean-Michel Lucenay : Robert Andrzejuk Tomasz Motyka Adam Wiercioch Radosław Zawrotniak : Stefano Carozzo Diego Confalonieri Alfredo Rota Matteo Tagliariol Säilä, yksilökilpailu Zhong Man Nicolas Lopez Mihai Covaliu Säilä, joukkuekilpailu : Julien Pillet Boris Sanson Nicolas Lopez : Tim Morehouse Jason Rogers Keeth Smart James Williams : Luigi Tarantino Giampiero Pastore Diego Occhiuzzi Floretti Benjamin Kleibrink Yuki Ota Salvatore Sanzo ===Naiset=== Kilpailu Kultaa Hopeaa Pronssia Kalpa, yksilökilpailu Britta Heidemann Ana Maria Brânză Ildikó Mincza-Nébald Säilä, yksilökilpailu Mariel Zagunis Sada Jacobson Becca Ward Säilä, joukkuekilpailu : Olha Žovnir Olha H’arlan Halyna Pundyk Jelena H’ormova : Bao Yingying Huang Haiyang Ni Hong Tan Xue : Sada Jacobson Becca Ward Mariel Zagunis Floretti, yksilökilpailu Valentina Vezzali Nam Hyun-Hee Margherita Granbassi Floretti, joukkuekilpailu Svetlana Boiko Aida Šanajeva Viktorija Nikišina Jevgenija Lamonova : Emily Cross Hanna Thompson Erinn Smart : Valentina Vezzali Giovanna Trillini Margherita Granbassi Ilaria Salvatori Luokka:Kesäolympialaiset 2008 2008
Kotelosienet

Kotelosienet (Ascomycota) ovat sienikunnan kaarista se, johon kuuluu eniten lajeja, ainakin noin 33 000 lajia. Kotelosienet on yksi vanhimmista kuivalla maalla elävistä eliöryhmistä. Kantasienten (Basidiomycota), joita pidetään sienten kehittyneimpänä kaarena, uskotaan kehittyneen kotelosienten kanssa yhteisestä kantamuodosta. Kotelosienet voivat olla elomuodoltaan sekä rihmastoja muodostavia että hiivamaisia. Monet suurikokoisia itiöemiä muodostavat kotelosienet tuottavat tyypillisesti maljan muotoisia itiöemiä. Jotkut lajit puolestaan ovat mikroskooppisen pieniä. Kotelosienten nimi (askos = kotelo, säkki + mykétes = sienet)Kultatukka ja sudenpieru – tieteellisten nimien merkitys s. 2 Joensuun yliopisto viittaa mikroskooppisen pieneen itiökoteloon, jossa itiöt syntyvät. Tällainen askus yhdistää niin isoja kotelosieniä kuten korvasieni, kuin mikroskooppisia kuten tuulenpesäsienet. Monet kotelosienet voivat olla sieniosakkaana jäkälässä, esimerkiksi torvijäkälät. Useat myös muodostavat kasvien kanssa sienijuuren. Itiöemiä muodostavista kotelosienistä monet tuottavat itiöemiä keväällä, kun kantasienet ovat enemmän syksyn lajeja. Kotelosienet elävät pääasiassa maalla, jossa niillä on huomattava merkitys kuolleen orgaanisen aineksen hajottajina. Ne käyttävät ravinnokseen yksinkertaisia sokereita, jotkut myös selluloosaa, kitiiniä ja pektiiniä. Jotkut kotelosienistä ovat kasvien tai eläinten patogeeneja. Kotelosieniin kuuluu monia ihmiselle tärkeitä sieniä, joita käytetään elintarvike- ja lääketuotannossa, esimerkiksi homejuustoista tunnettu Penicillium glaucum. == Kotelosienten luokittelu== Kotelosienet jaetaan nykyisin kolmeen alakaareenTree of life * Pezizomycotina eli rihmastolliset kotelosienet, joihin kuuluu 90 % kotelosienistä. Tähän alakaareen kuuluvat itiöemiä tuottavat kotelosienet maljasienistä korvasieniin sekä jäkälöityneet kotelosienet. Viime vuosina iso osa molekyylitason tutkimuksista on kohdistunut tähän alakaareen. * Saccharomycotina eli ns. aitohiivat, joihin kuuluu mm. leivinhiiva Saccharomyces cerevisiae. Nykyisin tämän alakaaren lajit luokitellaan yhteen luokkaan ja yhteen lahkoon. * Taphrinomycotina, johon kuuluvia sieniryhmiä on aiemmin kutsuttu myös nimellä Archiascomycetes. Siihen kuuluu viisi luokkaa, Archaeorhizomycetes, Neolectomycetes, Pneumocystidomycetes], Schizosaccharomycetes ja Taphrinomycetes. Niiden polveutuminen ja luokittelu on ollut pitkään epäselvä. Ne ovat joko hiivamaisia tai rihmastoja muodostavia mikrosieniä. ==Polveutuminen== Kaaviossa on esitetty kotelosieniryhmien polveutuminen nykyisimmän käsityksen mukaan.Hibbett, D.S., et al. (March 2007). "A higher level phylogenetic classification of the Fungi". Mycological Research. 111 (5): 509–547. http://dx.doi.org/10.1016/j.mycres.2007.03.004 http://www.clarku.edu/faculty/dhibbett/Reprints%20PDFs/Hibbett_et_al_AFTOL_class_2007.pdf == Lähteet == == Aiheesta muualla == *Luontoportti: Kotelosienet, Ascomycotina *Tiede: Sieniretki meni päin jäkälää * Luokka:Seulonnan keskeiset artikkelit
Canna

Canna on Small Isles -ryhmän saari Skotlannin Sisä-Hebrideillä. Sieltä on silta naapurisaari Sandaylle, ja myös saarten välinen kävely maata pitkin mahdollistuu laskuvesien aikana. Saari on ollut asuttuna 9000 vuoden ajan. National Trust for Scotlandin omistamaa saarta asuttaa edelleen pieni yhteisö. == Lähteet == ==Aiheesta muualla== Luokka:Sisä-Hebridit
Rùm

Rùm on saari Skotlannissa. Se kuuluu Sisä-Hebrideihin ja on sen Small Isles -ryhmän suurin saari. Asukkaita on vain parisenkymmentä Kinlochin kylässä saaren itäosassa. Kinlochin linna valmistui saarelle vuonna 1900. Rùmin saaresta vastaa Scottish Natural Heritage. Luokka:Sisä-Hebridit
BC Žalgiris

BC Žalgiris on vuonna 1944 perustettu koripalloseura Kaunasista, Liettuasta. Seuran logo muistuttaa Žalgirisin taistelusta. Žalgiris on Liettuan suurin koripalloseura ja myös yksi Euroopan suurseuroista. Se pelaa Liettuan pääsarjan lisäksi Euroliigassa. == Saavutuksia == * Euroliigan mestaruus: 1999 * Liettuan liigan mestaruus (19): 1994, 1995, 1996, 1997, 1998, 1999, 2001, 2003, 2004, 2005, 2007, 2008, 2011, 2012, 2013, 2014, 2015, 2016, 2017 * Neuvostoliiton mestaruutta (5): 1947, 1951, 1985, 1986, 1987 * Baltian mestaruutta (4): 2005, 2008, 2010, 2011 * Liettuan Cup (3): 2007, 2008, 2011 == Entisiä pelaajia == *Hanno Möttölä *Arvydas Sabonis ==Aiheesta muualla== *Virallinen sivusto *Joukkue BBL:n sivuilla *Fanien sivusto Zalgiris Luokka:Kaunasin urheilu Luokka:Vuonna 1944 perustetut urheiluseurat
Puigcerdà

Puigcerdà on kaupunki Gironan maakunnassa Katalonian itsehallintoalueella Espanjassa. Puigcerdà on Baixa Cerdanyan pääkaupunki. Kaupungin pinta-ala on 18,9 neliökilometriä ja asukasluku 8839 vuonna 2017. Väestötiheys on 467,2 as./km². Puigcerdàn naapurikunnat ovat Guils de Cerdanya, Bolvir ja Fontanals de Cerdanya lännessä ja Alp kaakossa. Pohjoisessa ja idässä Puigcerdà rajautuu Ranskalle kuuluvaan Pyrénées-Orientalesin departementtiin. Myös Segre-joki virtaa kaupungin alueella. Puigcerdàn alueella sijaitsevia nähtävyyksiä ovat muun muassa romaanista tyyliä edustava Sant Tomàs de Ventajola -kirkko ja Torre del Campanar -kellotorni. == Historia == Vuosina 1170–1177 kuningas Alfonso I perusti Puigcerdàn ja muodosti siitä Cerdanyan pääkaupungin. Vuonna 1280 tuli tuhosi suuren osan kaupunkia. Vuonna 1428 puolestaan suuri maanjäristys aiheutti suurta tuhoa kaupungissa. Vuonna 1479 kaupungin uuden linnan rakennustyöt alkoivat. Vuosina 1812–1814 Napoleon Bonaparte muodosti Segren departementin ja sen pääkaupungiksi tuli Puigcerdà. Vuonna 1924 kuningas Alfons XIII vieraili kaupungissa. 10. helmikuuta 1939 Espanjan diktaattorin Francisco Francon sotajoukot saapuivat kaupunkiin. Vuonna 1956 Puigcerdà aloitti jääkiekon pelaamisen kansallisella tasolla. Nykyinen Puigcerdà on muodostunut, kun Rigolisa 1800-luvulla ja Vilallobent vuonna 1969 liittyivät siihen. == Asutuskeskukset == Puigcerdàn asutuskeskukset ja niiden väkiluvut vuonna 2007: Nimi Väkiluku Age 150 La Guingueta 889 Puigcerdà 6 838 Rigolisa 32 Sant Marc 287 Sant Martí 309 Urbanització Deulofeu 321 Ventajola 7 Vilallobent 116 Lähde: == Kuuluisia asukkaita == *José Antonio Hermida (s. 1978), maastopyöräilijä *Gemma Arró Ribot (s. 1980), vuorikiipeilijä == Galleria == Puigcerdà - panoramio (1).jpg|Puigcerdà Campanar de l'antiga església de Santa Maria (Puigcerdà) - 11.jpg|Torre del Campanar Esglesia Sant Domenec.JPG|Esglesia Sant Domenec Bourgmadame 053.jpg|Espanjan ja Ranskan raja Puigcerdàsta nähtynä. Rajan toisella puolella sijaitsee Bourg-Madamen kunta. == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Katalonian kaupungit Luokka:Gironan kunnat
Teemu Ryyppä

Teemu Ryyppä (s. 1975) on suomalainen lentopallovalmentaja ja isännöitsijä, joka valmentaa tällä hetkellä Vammalan Lentopalloa, joka pelaa SM-liigassa. == Ura == Ryyppä on voittanut useita SM-mitaleita juniorisarjoista ja pelannut viisi kautta VaLePan liigajoukkueen rivistössä liberona. Kaudella 2005-2006 Ryyppä aloitti valmentajan uransa päävalmentajana VaLePan kakkosjoukkueessa. Samalla kaudella VaLePan ykkösjoukkueen päävalmentajana Viktor Circenko kuitenkin vapautettiin tehtävästään ja Ryyppä siirtyi huolehtimaan liigajoukkueen valmennuksesta yhdessä Arto Mäkisen kanssa. Kaudella 2006-2007 hän jatkoi kakkosvalmentajana liigajoukkueessa, tällä kertaa Marko Järvenpään tukena. Kaudella 2007-2008 Ryyppä siirtyi päävalmentajajsi ja VaLePa saavutti pronssia. == Saavutukset == * Useita SM-mitaleita juniorisarjoista * Kaudella 2007-2008 pronssia VaLePan päävalmentajana Luokka:Suomalaiset lentopallovalmentajat Luokka:Vuonna 1975 syntyneet Luokka:Elävät henkilöt
Summer Glau

Summer Lyn Glau (s. 24. heinäkuuta 1981 San Antonio, Texas) on skotlantilais- irlantilais-saksalaista sukua oleva yhdysvaltalainen näyttelijä ja tanssija, joka on tunnettu River Tamin roolista lyhytaikaisessa science fiction -televisiosarjassa Firefly ja sitä seuranneessa elokuvassa Serenity. ==Ura== Glau on klassisesti koulutettu balettitanssija ja hän opiskeli myös tangoa ja flamencoa. Hän esiintyi ammattimaisena tanssijana useissa televisiomainoksissa jo 12-vuotiaasta alkaen. Vakava jalkavamma pakotti hänet pitämään taukoa baletista ja vaikutti päätökseen vaihtaa alaa. Muutettuaan Los Angelesiin vuonna 2002 Glaun ensimmäinen televisiorooli oli balettitanssijan rooli televisiosarjassa Angel vuonna 2002, mikä kiinnitti ohjaaja Joss Whedonin huomion ja Glau pääsi myöhemmin näyttelemään hänen luomaansa televisiosarjaan Firefly ja sitä seuranneeseen elokuvaan Serenity. Hän on näytellyt myös muun muassa Cameronia televisiosarjassa Terminator: Sarah Connorin aikakirjat sekä pienempiä rooleja muutamassa muussa sarjassa, kuten Kasvottomat sotilaat, 4400 ja Arrow. ==Filmografia== Vuosi Elokuva/televisiosarja Roolihahmo Muuta 2002 Angel Prima Ballerina televisiosarjan jakso "Waiting in the Wings" 2002 Firefly River Tam televisiosarja 2003 Firefly River Tam televisiosarja 2003 Todistettavasti syyllinen Paige Pratt televisiosarjan 1. kauden jakso "Love Conquers Al" 2004 Sleepover Ticket Girl nuorisoelokuva 2004 C.S.I. Mandy Cooper televisiosarjan jakso "What's Eating Gilbert Grissom?" 2005 Serenity River Tam elokuva 2006 Mammoth Jack televisioelokuva 2006 The Initiation of Sarah Lindsey Goodwin kauhuelokuva 2006– 2007 Kasvottomat sotilaat Crystal Burns televisiosarjan jaksot "Extreme Rendition", "Force Majeure", "Report by Exception", "The Broom Cupboard", "Johnny B. Good", "The Water is Wide" ja "Outsiders" 2006– 2007 4400 Tess Doerner 8 jaksoa 2008 Terminator: Sarah Connorin aikakirjat Cameron Phillips televisiosarja 2009 Rillit huurussa Summer Glau televisiosarjan jakso "The Terminator Decoupling" 2009 Dollhouse Bennett Halverson televisiosarja, vieraileva rooli 2010 Superman/Batman: Apocalypse Terästyttö animaatioelokuva; äänirooli 2010 Chuck Greta televisiosarja, vieraileva rooli jaksossa "Chuck Versus the Fear of Death" 2012 Arrow Isabel Rochev toisen kauden vakituinen rooli ==Aiheesta muualla== *http://summer- glau.net/ Summer Glaun fanisivusto Luokka:Yhdysvaltalaiset televisionäyttelijät Luokka:Vuonna 1981 syntyneet Luokka:Elävät henkilöt
Nyrkkeily kesäolympialaisissa 2008

2008 kesäolympialaisten nyrkkeilykilpailut käytiin 9.–24. elokuuta. Lajissa kilpailtiin 11 painoluokassa. Kilpailupaikkana toimi Beijing Workers’ Indoor Arena. Sarjoissa ei käyty erillisiä pronssiotteluita, vaan molemmille välierien häviäjille jaettiin pronssimitalit. ==Mitalistit== Sarja Kultaa Hopeaa Pronssia Kevyt kärpässarja (48 kg) Zou Shiming Pürevdorjiin Serdamba Paddy Barnes Yampier Hernández Kärpässarja (51 kg) Somjit Jongjohor Andry Laffita Georgi Balakšin Vincenzo Picardi Kääpiösarja (54 kg) Enkhbatyn Badar-Uugan Yankiel León Bruno Julie Veaceslav Gojan Höyhensarja (57 kg) Vasyl Lomatšenko Khedafi Djelkhir Yakup Kılıç Šahim Imranov Kevytsarja (60 kg) Aleksei Tištšenko Daouda Sow Hratšuj Džavahjan Yordenis Ugás Kevyt välisarja (64 kg) Manuel Félix Díaz Manus Boonjumnong Roniel Iglesias Alexis Vastine Välisarja (69 kg) Bakyt Sarsekbajev Carlos Banteaux Suárez Hanati Silamu Kim Jung-Joo Keskisarja (75 kg) James DeGale Emilio Correa Darren Sutherland Vijender Singh Raskas keskisarja (81 kg) Zhang Xiaoping Kenneth Egan Tony Jeffries Jerkebulan Šinalijev Raskassarja (91 kg) Rahim Tšahkijev Clemente Russo Osmay Acosta Deontay Wilder Superraskas sarja (yli 91 kg) Roberto Cammarelle Zhang Zhilei Vjatšeslav Glazkov David Price ==Mitalitaulukko== Sija Maa Kultaa Hopeaa Pronssia Yhteensä 1 2 1 1 4 2 2 0 1 3 3 1 1 1 3 4 1 1 0 2 1 1 0 2 6 1 0 2 3 7 1 0 1 2 1 0 1 2 9 1 0 0 1 10 0 4 4 8 11 0 2 1 3 12 0 1 2 3 13 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 Yhteensä 11 11 22 44 Luokka:Kesäolympialaiset 2008 2008
Long Qingquan

Long Qingquan (s. 3. joulukuuta 1990 Longshan, Hunan) on kiinalainen painonnostaja, joka on voittanut kahdesti olympiakultaa. Long voitti olympiakultaa 56 kilogramman painoluokassa Pekingin olympialaisissa 2008 yhteistuloksella 292 kg (132 kg + 160 kg). Samana vuonna hän voitti myös maansa mestaruuden. Toisen olympiakultansa Long voitti Rion olympialaisissa 2016. Tuolloin hänen voittotuloksensa 56-kiloisten painoluokassa oli maailmanennätys 307 kg (137 kg + 170 kg). Long on 155 senttimetriä pitkä ja painaa 56 kilogrammaa. Hänen valmentajanaan toimii Long Wangchun. == Lähteet == * Henkilökuva Kiinan olympiajoukkueen sivuilla * === Viitteet === Luokka:Kiinalaiset painonnostajat Luokka:Kiinalaiset olympiavoittajat Luokka:Vuonna 1990 syntyneet Luokka:Elävät henkilöt
Zhang Xiangxiang

Zhang Xiangxiang (s. 16. kesäkuuta 1983) on kiinalainen painonnostaja. Zhang voitti olympiakultaa 62 kilogramman painoluokassa 2008 Pekingin olympialaisissa yhteistuloksella 319 kilogrammaa (143 kg + 176 kg). Kuusi vuotta aikaisemmin hän voitti Havirovin MM-kisoissa kultamitalin työnnöstä (142,5 kg), tempauksesta (170 kg) sekä yhteistuloksesta (312,5 kg). Sydneyn olympialaisissa vuonna 2000 hän sijoittui 56 kilogramman painoluokasta pronssille. Samana vuonna hän saavutti Aasian mestaruuskisoista ykkössijan tempauksessa, kolmannen sijan työnnössä ja hopeaa yhteistuloksessa. Zhang on 161 senttimetriä pitkä ja painaa 66 kilogrammaa. ==Lähteet== * Zhang Xiangxiang Leipzigin yliopiston painonnostotietokannassa * Henkilökuva Pekingin olympialaisten sivustolla Luokka:Kiinalaiset painonnostajat Luokka:Kiinalaiset olympiavoittajat Luokka:Vuonna 1983 syntyneet Luokka:Elävät henkilöt
Liao Hui

Liao Hui (s. 5. lokakuuta 1987 Xiantao, Hubei) on kiinalainen painonnostaja. Juniorina Liao on voittanut Aasian mestaruuden vuonna 2005 ja Kiinan mestaruuden 2006. Hän voitti olympiakultaa 69 kilogramman painoluokassa 2008 Pekingin olympialaisissa yhteistuloksella 348 kilogrammaa (158 kg + 190 kg). Aiemmin samana vuonna hän voitti olympiakarsintana toimineen Kiinan mestaruuskilpailun. Vuonna 2009 Liao voitti maailmanmestaruuden. Vuoden 2010 MM-kilpailuissa Liao antoi positiivisen dopingnäytteen ja hän sai marraskuussa 2011 kilpailukiellon, joka päättyy syyskuussa 2014. Musiikkia ja matkailua harrastava Liao on 168 senttimetriä pitkä ja painaa 72 kilogrammaa. Hänen valmentajanaan toimii Yu Jie. ==Lähteet== * Henkilökuva Kiinan olympiajoukkueen sivuilla * Liao Hui Leipzigin yliopiston painonnostotietokannassa ===Viitteet=== Luokka:Kiinalaiset painonnostajat Luokka:Kiinalaiset olympiavoittajat Luokka:Dopingrikkomuksesta tuomitut kiinalaiset Luokka:Dopingrikkomuksesta tuomitut painonnostajat Luokka:Vuonna 1987 syntyneet Luokka:Elävät henkilöt
Lu Yong

Lu Yong (s. 1. tammikuuta 1986) on kiinalainen painonnostaja. Lu voitti olympiakultaa 85 kilogramman painoluokassa 2008 Pekingin olympialaisissa yhteistuloksella 394 (180+214). MM-kisoista hän saavutti hopeaa 2005 Dohasta, missä hän sijoittui tempauksessa neljänneksi (200) ja pronssille työnnössä (210), yhteistuloksella 385. 2006 hän saavutti hopeaa niin ikään Dohassa pidetyissä Aasian kisoissa. Kiinan mestaruuden 173 senttimetriä pitkä ja 85 kilogramman painoinen Lu on voittanut vuosina 2004, 2007 ja 2008, ja saavuttanut hopeaa 2005, jolloin hän voitti maansa nuorten mestaruuden. Hänen valmentajanaan toimii Wang Guoxin. ==Lähteet== * Lu Yong Leipzigin yliopiston painonnostotietokannassa * Henkilökuva Kiinan olympiajoukkueen sivuilla Luokka:Kiinalaiset painonnostajat Luokka:Kiinalaiset olympiavoittajat Luokka:Vuonna 1986 syntyneet Luokka:Elävät henkilöt
Liu Chunhong

Liu Chunhong (s. 29. tammikuuta 1985 Zhaoyuan, Shandong) on kiinalainen painonnostaja 69 kilogramman painoluokassa. Liu voitti olympiakultaa niin 2004 Ateenassa (yhteistulos 275) kuin myös neljä vuotta myöhemmin Pekingin kisoissa (128+158, yht. 286). 2003 Vancouverin MM-kisoissa Liu oli ykkönen sekä tempauksessa (120), työnnössä (150) että yhteistuloksessa (270). 2005 Dohan MM-kisoissa hän voitti kultaa yhteistuloksella 285 ja työnnössä tuloksella 159 ja oli toinen tempauksessa tuloksella 126. 2007 MM-kisoissa hän sijoittui yhteistuloksessa hopealle, mutta sai tempauksesta parhaan tuloksen (121). Aasian kisoissa Busanissa vuonna 2002 Liu sai tempauksesta tulokseksi 115,5 (2. sija), työnnöstä 148 (1. sija) ja oli voittaja yhteistuloksella 262,5. Aasian mestaruuden hän on voittanut molemmissa nostomuodoissa ja yhteistuloksella vuosina 2003, 2004 ja 2008. Liu on 160 senttimetriä pitkä ja painaa 69 kilogrammaa. Hän harrastaa musiikkia, lukemista ja maalaamista. Hänen valmentajanaan toimii Ma Wenhui. ==Lähteet== * Liu Chunhong Leipzigin yliopiston painonnostotietokannassa * Henkilökuva Kiinan olympiajoukkueen sivuilla Luokka:Kiinalaiset painonnostajat Luokka:Kiinalaiset olympiavoittajat Luokka:Vuonna 1985 syntyneet Luokka:Elävät henkilöt
Cao Lei

Cao Lei (s. 24. joulukuuta 1983 Qinhuangdao, Hebei) on kiinalainen painonnostaja. Cao voitti olympiakultaa 75 kilogramman painoluokassa 2008 Pekingin olympialaisissa yhteistuloksella 282 kilogrammaa. Maailmanmestaruuskilpailuista Cao saavutti kultaa molemmista nostomuodoista ja yhteistuloksesta sekä 2006 Santo Domingossa (118+145=268) että 2007 Chiang Maissa (128+158=286, Aasian ennätystulos), kuten myös Aasian kisoissa Dohassa vuonna 2006 sekä Aasian mestaruuskisoissa 2001 ja 2007. Musiikkia ja tietokoneita harrastava Cao on 168 senttimetriä pitkä ja painaa 75 kilogrammaa. Hänen valmentajanaan toimii Ma Wenhui. ==Lähteet== * Cao Lei Leipzigin yliopiston painonnostotietokannassa * Henkilökuva Kiinan olympiajoukkueen sivuilla Luokka:Kiinalaiset painonnostajat Luokka:Kiinalaiset olympiavoittajat Luokka:Vuonna 1983 syntyneet Luokka:Elävät henkilöt
Zhang Juanjuan

Zhang Juanjuan (, s. 2. tammikuuta 1981 Qingdao, Shandong) on kiinalainen jousiampuja ja olympiavoittaja. Zhang voitti vuoden 2008 Pekingin olympialaisissa kultaa henkilökohtaisessa kilpailussa. Finaalissa hän voitti vastustajansa Park Sung-Hyunin ainoastaan yhdellä pisteellä pistein 109-110. Pekingissä hän saavutti lisäksi pronssia joukkuekilpailussa. Neljä vuotta aikaisemmin Ateenan olympialaisissa hän saavutti joukkuehopeaa ja oli henkilökohtaisessa kilpailussa viides. Maailmanmestaruuden hän voitti joukkuekilpailussa vuonna 2001. Aasian kisoissa vuonna 2006 Zhang saavutti joukkuehopeaa ja vuonna 2002 pronssia. Zhang on 170 senttimetriä pitkä ja painaa 62 kilogrammaa. Hän harrastaa lukemista ja musiikkia. Hänen valmentajanaan toimii Tian Yuling. ==Lähteet== * Zhang Juanjuan FITA:n tietokannassa * Henkilökuva Kiinan olympiajoukkueen sivuilla * Henkilökuva Pekingin olympialaisten sivuilla Luokka:Kiinalaiset jousiampujat Luokka:Kiinalaiset olympiavoittajat Luokka:Vuonna 1981 syntyneet Luokka:Elävät henkilöt
Valeri Bortšin

Valeri Viktorovitš Bortšin (, s. 11. syyskuuta 1986) on venäläinen kävelijä. Hän on keskittynyt 20 kilometrin matkalle. Bortšin saavutti olympiakultaa 20 kilometrin kävelyssä Pekingin olympialaisissa vuonna 2008 ajalla 1.19.01. Hän voitti alun perin maailmanmestaruuden Berliinissä 2009 (ajalla 1.18.41) ja Daegussa 2011 (1.19.56), mutta menetti myöhemmin molemmat mitalinsa dopingin vuoksi. Vuonna 2006 Göteborgin EM-kisoissa Bortšin saavutti hopeaa. Vuotta myöhemmin hän voitti alle 23-vuotiaiden EM-kultaa, mutta keskeytti Osakan MM- kisoissa. Venäjän mestaruuden hän on voittanut vuonna 2006 ja Venäjän talvimestaruuden 2007, 2008 ja 2009. Hopeaa hän voitti Venäjän talvimestaruuskilpailuissa 2005. Maailmancupissa Tšeboksaryssa vuonna 2008 hän sijoittui hopealle. Kesällä 2005 Bortšin jäi kiinni efedriinin käytöstä ja sai vuoden kilpailukiellon ajalle 1.6.2005–31.5.2006.IAAF Newsletter 77. 15.12.2005. Tammikuussa 2015 Venäjän antidopingtoimikunta Rusada asetti Bortšinin kahdeksan vuoden kilpailukieltoon biologisen dopingpassin perusteella. Kilpailukiellon alkamisajankohdaksi määrättiin 15.10.2012 ja hänen tuloksiaan hylättiin aikaväleiltä 14.7.2009–15.9.2009, 16.6.2011–27.9.2011 ja 11.4.2012–3.9.2012. Kansainvälinen yleisurheiluliitto IAAF valitti Rusadan päätöksestä urheilun kansainväliseen vetoomustuomioistuimeen, joka muutti Rusadan päätöstä hylkäämällä kaikki Bortšinin suoritukset aikaväliltä 14.8.2009–15.10.2012. ==Henkilökohtaiset ennätykset== * 10 km: 38.11 (2009) * 20 km: 1.17.38 (2009) ==Lähteet== * * Henkilökuva Venäjän yleisurheiluliiton sivuilla * Profiili Tilastopaja.org:ssa ===Viitteet=== ==Aiheesta muualla== Luokka:Venäläiset kävelijät Luokka:Venäläiset olympiavoittajat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1986 syntyneet Luokka:Elävät henkilöt
Pak Hyon Suk

Pak Hyon Suk (s. 4. elokuuta 1985) on pohjoiskorealainen painonnostaja. Pak voitti olympiakultaa 63 kilogramman painoluokassa 2008 Pekingin olympialaisissa yhteistuloksella 241 kilogrammaa. MM-kisoista Pak saavutti 2007 Chiang Maissa hopeaa työnnöstä sekä pronssia tempauksesta ja yhteistuloksella. Aiemmin Pak kilpaili 58 kilogramman painoluokassa, missä hän saavutti Aasian-mestaruuskilpailuista Dohasta 2006 työnnöstä hopeaa ja pronssia sekä tempauksesta että yhteistuloksella. 2004 Alma-Atan Aasian mestaruuskisoissa hän teki pronssituloksen työnnössä mutta jäi yhteistuloksessa neljänneksi. 2004 Ateenan olympialaisissa hän oli kuudes. ==Lähteet== * Pak Hyon Suk Leipzigin yliopiston painonnostotietokannassa * Henkilökuva Pekingin olympialaisten sivuilla Luokka:Pohjoiskorealaiset painonnostajat Luokka:Pohjoiskorealaiset olympiavoittajat Luokka:Vuonna 1985 syntyneet Luokka:Elävät henkilöt
Prapawadee Jaroenrattanatarakoon

Prapawadee Jaroenrattanatarakoon (s. 29. toukokuuta 1984 nimellä Junpim Kuntatean) on thaimaalainen painonnostaja. Prapawadee voitti olympiakultaa 53 kilogramman painoluokassa 2008 Pekingin olympialaisissa yhteistuloksella 221 kilogrammaa. Hän teki työnnössä uuden olympiaennätyksen 126 kilogrammaa. Aikaisemmin hänet tunnettiin nimellä Junpim Kuntatean, mutta hän vaihtoi ennen kisoja nimensä hyvän onnen toivossa ennustajan kehotuksesta. Vanhalla nimellään Prapawadee saavutti 2005 Dohan MM-kisoista kultaa tempauksesta (98) sekä hopeaa työnnöstä (125) ja yhteistuloksesta (224). Samana vuonna Aasian mestaruuskilpailuissa Dubaissa hän voitti kultaa molemmissa nostomuodoissa ja yhteistuloksessa. Vuosina 2004 ja 2006 hän oli maanosansa mestaruuskilpailussa hopealla niin molemmissa nostomuodoissa kuin yhteistuloksessakin.Kuntatean Junpim Leipzigin yliopiston painonnostotietokannasa Vuonna 2006 hän voitti opiskelijoiden maailmanmestaruudenhttp://www.iwf.net/results/results_athlete_e.php?compid=359. ==Lähteet== Luokka:Thaimaalaiset painonnostajat Luokka:Thaimaalaiset olympiavoittajat Luokka:Vuonna 1984 syntyneet Luokka:Elävät henkilöt
Sisä-Hebridit

Sisä-Hebridit on Skotlannin saariryhmä, joka yhdessä Ulko-Hebridien kanssa muodostaa Hebridit. Pohjoiset Sisä-Hebridit kuuluvat Ylämaan ja eteläiset Argyll ja Buten alueeseen. Suurin saarista on Skye, jossa asuu 9 232 ihmistä (2001). Lisäksi saaristoon kuuluu muun muassa Small Isles -ryhmä, jonka suurin saari on Rùm. *
Sa Jaehyouk

Sa Jaehyouk (, 29. tammikuuta 1985) on eteläkorealainen painonnostaja. Sa voitti olympiakultaa 77 kilogramman painoluokassa 2008 Pekingin olympialaisissa yhteistuloksella 366 kilogrammaa (163+203). Vuotta aiemmin Chiang Main MM-kisoissa hän sijoittui pronssille työnnössä tuloksella 187 ja oli yhteistuloksellaan 353 viides. Vuonna 2005 hän voitti juniorien maailmanmestaruuden 69-kiloisissa yhteistuloksella, saavutti kultaa myös työnnössä ja pronssia tempauksessa. Sa on 165 senttimetriä pitkä ja painaa 77 kilogrammaa. Hän asuu Hongcheonissa. ==Lähteet== * Henkilökuva Pekingin olympialaisten sivuilla * Sa Jae-Hyuk Leipzigin yliopiston painonnostotietokannassa Luokka:Eteläkorealaiset painonnostajat Luokka:Eteläkorealaiset olympiavoittajat Luokka:Vuonna 1985 syntyneet Luokka:Elävät henkilöt
The Crucible of Man

The Crucible of Man on Iced Earthin 5. syyskuuta 2008 julkaistu albumi, joka on jatko-osa edelliselle Framing Armageddon -albumille. == Kappaleet == # # # # # # # # # # # # # # # == Kokoonpano == *Jon Schaffer – kitara, bassokitara, kosketinsoittimet, taustalaulu, laulu (kappaleessa 5), tuottaja. *Matt Barlow – laulu *Brent Smedley – rummut === Vierailevat muusikot === * Corinne Bach – taustalaulu * Jason Blackerby – taustalaulu * Debra Brant – taustalaulu * Jeff Brant – taustalaulu * Dennis Haye – bassokitara (kappaleissa 3, 5, 6, 10 ja 12) * Howard Helm – taustalaulu * Kathy Helm – taustalaulu * Jim Morris – taustalaulu, kitara (kappaleessa 5) * Tom Morris – taustalaulu * Todd Plant – taustalaulu * Steve Rogowski – sello (kappaleessa 15) * Troy Seele – kitara (kappaleissa 5, 6,9) == Arviot == * Allmusic: Allmusic review * Sputnikmusic: Sputnikmusic: Album review (Emeritus review) * Imperiumi: 6/10Iced Earth - The Crucible Of Man (Something Wicked Pt. 2) Viitattu 12.1.2023. == Aiheesta muualla == * The Crucible of Man discogs.com -sivustolla * ==Lähteet== Luokka:Iced Earthin albumit Luokka:Vuoden 2008 albumit